Legal Document

Category: 199

Text:
56. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 710 της 21/30 Δεκ. 1982 (ΦΕΚ Α΄ 153) Κατάργηση του Ελληνικού Μεσογειακού Κέντρου Αραβικών Ισλαμικών Σπουδών της Παντείου Ανωτάτης Σχολής Πολιτικών Επιστημών. Έχοντας υπόψη: 1.Τις διατάξεις:α)Του άρθρ. 31 (παρ. 3 και 4) του Ν.Δ. 3974/59 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων». β)Του άρθρ. 14 του Νόμ. 1266/1982 «Όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις (ΦΕΚ 81 τ.Α΄) σε συνδυασμό προς το άρθρ. 15 του Π.Δ. 770/1975 «περί διαρθρώσεως του Υπουργείου Προεδρίας Κυβερνήσεως και Οργανισμού Υπηρεσιών τινων αυτού» (ΦΕΚ 248 τ.Α΄). γ)Του άρθρου μόνου του Π.Δ. 704/1979 «περί περιορισμού συναρμοδιοτήτων κατά την έκδοσιν διοικητικών πράξεων επί αντικειμένων αρμοδιότητας Υπουργείων Προεδρίας Κυβερνήσεως, Εθνικής Παιδείας και Θρησκευμάτων και Οικονομικών» (ΦΕΚ 210 Α΄) σε συνδυασμό με την αριθ. 9301/1982 βεβαίωση της Υπηρεσίας Ενταλλομένων Εξόδων που εδρεύει στο Υπουργείο Εθνικής Παιδείας και Θρησκευμάτων. δ)Των άρθρ.2, 3 και 4 της απόφασης Η.5421/1982 του Πρωθυπουργού και του Υπουργού Εθνικής Παιδείας και Θρησκευμάτων «ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων» (ΦΕΚ 474 τ.Β΄). 2.Τη γνώμη της Συγκλήτου (συνεδρία 3-3-82) της Παντείου Ανωτάτης Σχολής Πολιτικών Επιστημών. 3.Τη γνωμοδότηση αριθ. 718/1982 του Συμβουλίου της Επικρατείας, με πρόταση του Υπουργού Προεδρίας της Κυβέρνησης και του Υφυπουργού Εθνικής Παιδείας και Θρησκευμάτων, αποφασίζουμε: Άρθρ.1.-1.Το Ελληνικό Μεσογειακό Κέντρο Αραβικών και Ισλαμικών Σπουδών της Παντείου Ανωτάτης Σχολής Πολιτικών Επιστημών που προβλέπεται από τις διατάξεις των Π.Δ. 897/1976 (ΦΕΚ 328 τ.Α΄) και 185/1979 (ΦΕΚ 51 τ.Α΄) καταργείται από 1-1-1983. 2.Από το Ακαδ. έτος 1982-83 δεν ορίζεται αριθμός εισακτέων στο Τμήμα Μετεκπαιδεύσεως του ανωτέρω Κέντρου. Άρθρ.2.-Οι θέσεις προσωπικού που προβλέπονται από το άρθρ. 9 του Π.Δ. 897/1976 για τις ανάγκες του καταργουμένου με το άρθρ. 1 Κέντρου, παραμένουν από 1-1-83 ως θέσεις της Παντείου Ανωτάτης Σχολής Πολιτικών Επιστημών χωρίς καμιά μεταβολή του προσωπικού που κατέχει τις θέσεις αυτές. Σελ. 712,210(β) Τεύχος Ζ92-Σελ. 70 Άρθρ.3. «Το χρηματικό υπόλοιπο του λογαριασμού που λειτουργεί στην Τράπεζα της Ελλάδος επ’ ονόματι του Ελληνικού Μεσογειακού Κέντρου Αραβικών και Ισλαμικών Σπουδών καθώς και ο εξοπλισμός, διατίθενται από τη δημοσίευση του παρόντος στην Πάντειο Ανωτάτη Σχολή Πολιτικών Επιστημών η οποία και αναλαμβάνει όλες τις οικονομικές υποχρεώσεις και απαιτήσεις του». Το πρώτο εδάφιο αντικαταστάθηκε ως άνω από το Π.Δ. 341/24 Αυγ.-8 Σεπτ. 1983 (ΦΕΚ Α΄ 120). Το αρχείο του Κέντρου που καταργείται με το παρόν διάταγμα περιέρχεται από 1-1-1983 στην Πάντειο Ανωτάτη Σχολή Πολιτικών Επιστημών, η οποία και χορηγεί τα σχετικά πιστοποιητικά και κάθε είδους βεβαιώσεις. 494 31.Θ.γ.56 Πάντειο Πανεπιστήμιο Κοινωνικών και Πολιτικών Επιστημών